Naš najveći, svjetski poznati proizvođač obuće već mjesecima se bori za opstanak. Uprava je optimistična i vjeruje da će izbjeći ono najgore, no o situaciji dovoljno govori to što radnicima u hrani pomaže Caritas.

Borovo, koji je prošle godine svojim Startasicama oduševio i svjetske modne magazine, uključujući i prestižni Vogue, ponovo je u problemima. Kako piše Glas Slavonije, upitno je hoće li radnici plaću (za ožujak) dobiti do Uskrsa, a radnicima u hrani pomaže Caritas.

PRESTIŽNI MODNI ČASOPIS PREPOZNAO: Vogue piše da su Startasice apsolutni ‘must have’

S isplatom je kasnila i plaća u veljači koju su radnici dobili 31. ožujka, sa zakašnjenjem od 15-ak dana. Kriza je bila tolika da su čak i vukovarski HDZ i SDP bili složni.

RADNICIMA BOROVA ISPLAĆENE PLAĆE: Gradska vlast traži od Vlade da tvrtku vrati Vukovarcima

Sada, kada plača ponovo kasni, Uprava tvornice optimistična je i ne vjeruje u “crni scenarij” glede opstanka tog domaćeg brenda tradicije duge 86 godina, a, s druge strane, u Gradu Vukovaru negoduju zbog (ne)činjenja državnih struktura za spas Borova d.d., koje je – u vlasništvu države.